ACAB

ACAB (forkortelse for All Cops Are Bastards; alle politifolk er jævler) er et akronym som blir brukt som et politisk slagord assosiert med dissidenter i USA som sier at de er utsatt for politisk forfølgelse og politibrutalitet. Det brukes vanligvis som et slagord i graffiti, tatoveringer eller andre bilder. Noen ganger blir forkortelsen numerisk gjengitt som «1312», etter bokstavenes rekkefølge i alfabetet.

Begrepet er en respons på at politiet i USA historisk sett ofte har vært voldelige, ytterst ubehagelige, korrupte, rasistiske og voldsomme.
Slagordet har med tiden blitt tatt i bruk også i andre land.

 Bakgrunn 
miniatyr|En Montréal politibil spraymalt med akronymet «ACAB» i en protest.

Utrykket ACAB antas å opprinnelig stamme fra England, men var lenge bare i bruk internt i kriminelle miljøer. Akronymet ble først for alvor kjent i allmenheten da den britiske regissøren Sidney Hayers brukte uttrykket som tittel på sitt krimdrama fra 1972 «All Coppers Are...». I oppslagsverket Dictionary of Catchphrases står det at en Newcastle-journalist så initialene på veggene i en fengselscelle i 1977, men at de først var i bruk i denne betydningen helt tilbake i 1920-årene.

The 4-Skins, et britisk Oi! punkband, populariserte akronymet i 1980-årene med en sang som brukte forkortelsen som tittel. Forkortelsen er ofte integrert i fengsletatoveringer i Storbritannia, ofte gjengitt med bokstav per finger, alternativt noen ganger sett på som symboliske små prikker over hver knoke.

miniatyr|venstre|upright=1|Anarkister protesterer med et banner som sier «ACAB, all cops are b...»

I Tyskland er det straffbart å bruke begrepet om en spesifikk polititjenestemann, men lovlig å bruke om en stor gruppe mennesker, typisk om hele politietaten. Brukt som en kollektiv karakteristikk ansees ikke begrepet som noen personlig fornærmelse, men som en kommentar til politiets institusjonelle rolle. Noen politifolk er kanskje «råtne epler i kurven», men begrepet refererer til politiet som en institusjon. Når en person blir tjenestemann i en politistyrke blir hen «fanget» av sitt yrke og sin arbeidsgiver. Det er også vist at jobben som polititjenestemann kan ha negative konsekvenser for den enkelte, for eksempel ved å forårsake PTSD eller få andre, negative utslag. Som representanter for politietaten har polititjenestemenn makt over folket de patruljerer, og bidrar til å opprettholde lov og orden i nasjonalstaten, noe som kan være i strid med allmennhetens interesser. Denne sosiale ordenen kan opprettholdes gjennom makt eller vold kan sees som opprinnelsen til moderne politiarbeid.

I visse sammenhenger kategoriserer Anti-Defamation League uttrykket ACAB som et hatsymbol og beskriver det som «et slagord som har festet seg over lengre tid i skinhead-kulturen», mens det er viktig å merke at uttrykket brukes både av rasistiske og antirasistiske skinheads.

Uttrykket fikk større oppmerksomhet i verden i 2020 som et resultat av drapet på George Floyd og protestene som fulgte etter at han ble drept av en politimann.

Varianter
miniatyr|ACAB-graffiti i Montréal i Canada.

Lignende fraser brukes på forskjellige språk:











 Andre betydninger 
miniatyr|ACAB-tatovering.

Et stort antall bakronymer og variasjoner har utviklet seg til ACAB Blant politiske forkynnere bruker noen mennesker «All Cops Are Bullshit» eller «All Cops Are Bad» siden begrepet «bastard» også kan være et rasistisk begrep (f.eks. "Rhinlandsbastard"). I tillegg er det andre «venstreorienterte" tolkninger av forkortelsen som «All Colors Are Beautiful» eller «All Communists Are Beautiful». I punk, skinhead og fotballkultur er begrepet «eight cola eight beer» (tysk: 8 ColaBier). I tillegg er det den antisemittiske varianten brukt av Neonazis A.J.A.B. (All Jews Are Bastards). Det er også den anarkistiske varianten, «Anarchist Chaotics Argue Better».

 Drapet på George Floyd 

Forkortelsen ble mye brukt etter drapet på afroamerikanske George Floyd som skjedde 25. mai 2020 i Minneapolis i Minnesota. En hvit politibetjent ved navn Derek Chauvin satte kneet på afroamerikanske Floyds nakke og holdt kneet der i 8 minutter og 46 sekunder. De siste 2 minuttene og 53 sekundene skal Floyd ha vært bevisstløs. Floyd døde av oksygenmangel på grunn av kvelning forårsaket av trykk mot nakken og ryggen. Denne hendelsen skapte mange protester og politiske demonstrasjoner mot politivold hvor akronymet ACAB ble hyppig brukt, spesielt i Minneapolis.

 Referanser 

 Eksterne lenker 


Kategori:Akronymer
Kategori:Politivold
Kategori:Graffiti